Babelscape/SREDFM huggingface dataset:
Ζεράρ Πέιπ

Ο Ζεράρ Πέιπ ("Gérard Pape", 22 Απριλίου 1955) είναι Αμερικανός συνθέτης ηλεκτροακουστικής μουσικής, ψυχολόγος και διευθυντής του Κέντρου Σύνθεσης Ιάννης Ξενάκης (CCMIX).
Γιεργκ Ίμεντορφ

Ο Γιεργκ Ίμεντορφ ("Jörg Immendorff", 14 Ιουνίου 1945 – 28 Μαΐου 2007) υπήρξε ένας από τους σπουδαιότερους σύγχρονους Γερμανούς ζωγράφους και γλύπτες, εκπρόσωπος του γερμανικού εξπρεσιονισμού.
Περικλής Γιαννόπουλος

Ο Περικλής Γιαννόπουλος (Πάτρα 1869 – Αθήνα 8 Απριλίου 1910), λογοτέχνης, μεταφραστής και δοκιμιογράφος, υπήρξε ελληνολάτρης διανοητής. Ήταν γιος του Ιωάννη και της Ευδοκίας Θεοφράστου Χαιρέτη.
Παναγιώτης Αδρακτάς

Ο Παναγιώτης Αδρακτάς (γενν. στα Καρδαμά Ηλείας, 28 Σεπτεμβρίου 1948) είναι Έλληνας πολιτικός.
Σημαία της Βόρειας Κορέας

thumb|Σημαία της Βόρειας Κορέας

H σημαία της Βόρειας Κορέας καθιερώθηκε στις 8 Σεπτεμβρίου 1948. Κεντρικό σύμβολο είναι το κόκκινο πεντάκτινο αστέρι του κομμουνισμού, το οποίο βρίσκεται σε άσπρο δίσκο.

Αυτό που είναι αξιοσημείωτο είναι το γεγονός πως η Βόρεια Κορέα πριν από το 1948 είχε υιοθετήσει για σημαία το σύμβολο του ταοϊσμού, το οποίο χρησιμοποιείται σήμερα στη σημαία της Νότιας Κορέας.

Το κόκκινο συμβολίζει τον επαναστατικό πατριωτισμό. Οι μπλε λωρίδες υποδηλώνουν «την προσδοκία του κορεάτικου λαού να ενωθεί με τον επαναστατημένο λαό του υπόλοιπου κόσμου και να πολεμήσει για τη νίκη της ιδεολογίας για ανεξαρτησία, συντροφικότητα και ειρήνη».
Φρανσουά Ραμπελαί

Ο Φρανσουά Ραμπελαί ("François Rabelais", 1483 ή 1494 - 9 Απριλίου 1553) ήταν Γάλλος γιατρός και συγγραφέας της Αναγέννησης, γνωστός για τα βιβλία του που περιγράφουν τις περιπέτειες δύο γιγάντων-βασιλιάδων, του Γαργαντούα και του γιου του Πανταγκρυέλ. Το έργο του επηρέασε βαθιά τη γέννηση και την εξέλιξη του σύγχρονου μυθιστορήματος, παρότι λογοκρίθηκε τόσο από το Πανεπιστήμιο του Παρισιού όσο και από την καθολική εκκλησία. Μέσω της σάτιρας και της σκατολογίας, άσκησε κριτική σε πρόσωπα (όπως στον θεολόγο Ιωάννη Καλβίνο) και σε κοινωνικές δομές της εποχής του, στρέφοντας ένα σημαντικό κομμάτι των καυστικών του σχολίων κατά της Θεολογικής Σχολής της Σορβόννης, που δεν δίστασε να κάψει τα έργα του δημόσια.
Δημήτριος ο Καλός

Ο Δημήτριος ο Καλός (όπου Καλός σημαίνει «όμορφος»), ήταν ένας πρίγκιπας της Μακεδονίας και κατοπινός ηγεμόνας της Κυρήνης κατά την ελληνιστική περίοδο. Γιος του Δημητρίου του Πολιορκητή, βασιλιά της Μακεδονίας, και της πέμπτης συζύγου του, της Πτολεμαΐδας, κόρης του Πτολεμαίου του Σωτήρος. Ετεροθαλής αδελφός του υπήρξε ο Αντίγονος Β' Γονατάς, διάδοχος του πατέρα τους στο θρόνο της Μακεδονίας.

Αρχικά παντρεύτηκε την Ολυμπιάδα από τη Λάρισα, με την οποία απέκτησε δύο γιους, τον Αντίγονο, που βασίλεψε αργότερα στη Μακεδονία και έμεινε γνωστός ως Αντίγονος Γ΄ Δώσων, και τον Εχεκράτη.

Κατά τη διάρκεια του Β' Συριακού Πολέμου, ανάμεσα στον Αντίοχο Β' και τον Πτολεμαίο Β', η Απάμα, χήρα του Μάγα, ηγεμόνα της Κυρήνης, προσέφερε στο Δημήτριο το χέρι της κόρης της Βερενίκης. Η τελευταία, όσο ακόμη ο πατέρας της ήταν στη ζωή, ήταν αρραβωνιασμένη με τον Πτολεμαίο Γ' Ευεργέτη της Αιγύπτου, αλλά δεν είχε τελεστεί γάμος. Μετά την άφιξη του Δημητρίου στην αυλή της Κυρήνης και την ανάληψη της ηγεμονίας, η Απάμα έκανε τελικά το γαμπρό της δικό της εραστή. Η νεαρή Βερενίκη προσβεβλημένη ηγήθηκε κινήματος, αποτέλεσμα του οποίου ήταν ο θάνατος του Δημητρίου μέσα στην κρεβατοκάμαρα της μητέρας της. Η ημερομηνία του γεγονότος εκτιμάται να είναι μεταξύ του 260 και του 250 π.Χ.. Μετά το γεγονός αυτό, η Κυρήνη προσαρτήθηκε για άλλη μια φορά στην Αίγυπτο, και η Βερενίκη νυμφεύθηκε το φαραώ Πτολεμαίο Γ'.
Teirake Kaini Kiribati

Ο ύμνος Teirake Kaini Kiribati ή Stand up, Kiribati ("Κιριμπάτι, ξύπνα") είναι ο εθνικός ύμνος του Κιριμπάτι. Στιχουργός και συνθέτης είναι ο Tamuera Ioteba Uriam και καθιερώθηκε το 1979.
Σημαία της Λαϊκής Δημοκρατίας της Κίνας

thumb|Λόγος σημαίας 2:3

Η Σημαία της Λαϊκής Δημοκρατίας της Κίνας ονομάζεται και Κόκκινη Σημαία των Πέντε Αστεριών (五星红旗 στη γλώσσα pinyin: wǔ xīng hóng qí) και σχεδιάστηκε από το Ζενγκ Λιασόνγκ, έναν οικονομολόγο και καλλιτέχνη. Το σχέδιο του Ζενγκ επικράτησε, αφού απορρίφθηκαν άλλα 38 από το Πολιτικό Συμβουλευτικό Συνέδριο του Λαού της Κίνας, τον Ιούλιο του 1949. Ο Μάο Τσε Τουνγκ ύψωσε την πρώτη τέτοια σημαία στραμμένη προς την Πλατεία Τιεν Ανμέν, την ημέρα εγκαινίων της.

Το σχέδιο χρησιμοποιεί το κόκκινο για φόντο και ανοικτό κίτρινο για τα αστέρια. Το μεγαλύτερο από τα αστέρια συμβολίζει την ηγεσία του Κομμουνιστικού Κόμματος της Κίνας. Το σχέδιο υπέστη πληθώρα αλλαγών και τελικά εγκρίθηκε από την Πολιτική Συμβουλευτική Συνέλευση του Λαού της Κίνας, στις 27 Σεπτεμβρίου 1949. Το αρχικό σχέδιο είχε αρκετές εναλλαγές σε σχέση με το σημερινό.
Αρμάντο Γκεμπούζα

Ο Αρμάντο Γκεμπούζα ("Armando Emílio Guebuza") είναι πολιτικός, ο οποίος υπήρξε Πρόεδρος της Μοζαμβίκης από το 2005 ως το 2015. Ανήκει στο κόμμα FRELIMO (Frente de Libertação de Moçambique - Απελευθερωτικό Μέτωπο της Μοζαμβίκης).Είναι πρώην μέλος του Πολιτμπιρό του κόμματος και ήταν μέλος του 10μελούς συλλογικού προεδρείου που κυβέρνησε τη χώρα μετά τον αδόκητο θάνατο του Σαμόρα Ματσέλ, το 1986. Επανεξελέγη πρόεδρος κερδίζοντας με 75% των ψήφων τις εκλογές του 2009.
Λουίζα Ντιόγκο

Η Λουίζα Ντιόγκο ("Luísa Dias Diogo", 11 Απριλίου 1958) είναι πολιτικός, η οποία χρημάτισε πρωθυπουργός της Μοζαμβίκης από το Φεβρουάριο του 2004 ως τις 16 Ιανουαρίου του 2010. Είναι η πρώτη γυναίκα Πρωθυπουργός στην ιστορία της χώρας αυτής. Aνήκει στο κόμμα FRELIMO (Μέτωπο Απελευθέρωσης της Μοζαμβίκης), το οποίο κυβερνάει τη χώρα από την ανεξαρτησία, το 1975. Είναι επίσης μέλος του Συμβουλίου Χριστιανικών Εκκλησιών Γυναικών.
Λατινοκρατία

thumb|right|250px|O Eνετικός πτερωτός λέοντας, έμβλημα των Ενετών.
Λατινοκρατία, ονομάζεται εκείνη η χρονική περίοδος της λατινικής κυριαρχίας στο Βυζάντιο και στην Ελληνική ανατολή, καθώς και στη σημερινή επικράτεια του σύγχρονου ανεξάρτητου Ελληνικού κράτους.

Σε αντίθεση με άλλες περιόδους ξενικής κυριαρχίας, όπως η Ρωμαιοκρατία ή Τουρκοκρατία, δεν παρουσιάζει καθολικότητα και πληρότητα, επειδή δεν είναι σταθερά για όλες τις περιοχές τα χρονολογικά όρια της έναρξης και του τέλους της, ενώ διαφορετική είναι και η καταγωγή των εγκατεστημένων ξένων στον ελληνικό χώρο.
Βέλες

Ο Βέλες (κυρ.:"Велес", αρχ. σλαβον.: "Велесъ"), γνωστός και ως Βόλος, είναι σλαβική θεότητα. Ο Βέλες ήταν ένας από τους λίγες σλαβικές θεότητες που λατρευόταν σε όλα τα Σλαβικά έθνη. Για πρώτη φορά αναφέρεται στις συνθήκες ειρήνης του 10ου αιώνα μεταξύ των Βασιλέων του κράτους των Ρως και των βυζαντινών αυτοκρατόρων, όπου οι Σλάβοι κάνουν έναν όρκο ειρήνης όπου ορκίζονταν στους θεούς Περούν και Βέλες .

Ο Βέλες ήταν ο θεός των κτηνοτρόφων και των αγροτών ο οποίος τους τιμωρεί με ασθένειες, το αντίθετο του θεού Περούν που ήταν ο θεός του πολέμου. Στα μέσα του 10ου αιώνα ο Βλαδίμηρος Α' του Κιέβου είχε στήσει στο Κίεβο επτά αγάλματα θεών και αυτό του Βέλες είχε στηθεί σε ξεχωριστή θέση στην αγορά της πόλης, κάτι που δείχνει ότι η λατρεία του Βέλες συνδεόταν και με το εμπόριο, ενώ του Περούν στον λόφο που βρισκόταν το κάστρο. Η ξεχωριστή λατρεία των Περούν και Βέλες είναι σήμερα ζωντανή στην τοπογραφία: χωριά και πόλεις στα πεδινά, έλκουν τ' όνομά τους από τον Βέλες, ενώ στις κορυφές των λόφων από τον Περούν.

Το όνομα Βέλες έχει βρεθεί σε Τσέχικα αρχεία το 15ου και 16ου αιώνα και σημαίνει το Δράκο ή τον διάβολο. 

Ο λόγος της εχθρότητας μεταξύ δύο Θεών είναι η κλοπή από τον Βέλες της συζύγου του Περούν, ή συνήθως, των βοοειδών. Στην σλαβική μυθολογία ο Βέλες εμφανίζεται με την μορφή τεράστιου φιδιού από τις σπηλιές του υποκόσμου και ανεβαίνει προς τα πάνω το σλαβικό παγκόσμιο δέντρο προς τη θεϊκή περιοχή του Περούν. Ο Περούν εκδικείται και επιτίθεται στον Βέλες με τις αστραπές του. Ο Βέλες φεύγει, και κρύβεται μέσα σε δέντρα, σε ζώα ή σε ανθρώπους. Στο τέλος σκοτώνεται από Περούν, και σε αυτόν τον τελετουργικό θάνατο, απελευθερώνετε το σώμα που βρισκόταν μέσα ο Βέλες από αυτόν, με μορφή βροχής που πέφτει από τους ουρανούς. Αυτόν το μύθο σήμερα πιστεύουν ότι οι αρχαίοι Σλάβοι τον σχέτιζαν με την αλλαγή του καιρού.
Βαλαάμ

Ο Βαλαάμ και ο Άγγελος, πίνακας του [[Γκούσταβ Γιέγκερ]]
Ο Βαλαάμ είναι πρόσωπο της Βίβλου. Αν και αναφέρεται ως Προφήτης των Εβραίων στη Παλαιά Διαθήκη και στην Αποκάλυψη του Ιωάννη (Κεφ.2:14) είναι εκείνος που κλήθηκε από τον Βαλάκ, τον Βασιλέα των Μωαβιτών, προκειμένου να καταραστεί τους Ισραηλίτες. Αντ΄ αυτού όμως ευλόγησε τον λαό του Κυρίου.

Ο Βαλαάμ μνημονεύεται στην Επιστολή προς την Εκκλησία της Περγάμου κατά την Αποκάλυψη.

*"Αριθμοί κεφ.22:5 - 24:25".
Ευγένιος Β΄

Ο Ευγένιος Β΄ ήταν ο Πατριάρχης Κωνσταντινουπόλως ο οποίος διαδέχτηκε τον καθαιρεθέντα Πατριάρχη Γρηγόριο Ε΄, λίγο πριν τον απαγχονισμό του.
Πάρσοι

Οι Πάρσοι, ή Παρσοί ή Παρσήδες ή Γουέβροι ονομάζονται Πέρσες κυρίως πυρολάτρες που πρεσβεύουν τη θρησκεία του Ζωροάστρη καλούμενη και Παρσισμός. Αποτελούν κλειστές θρηκευτικές κοινότητες που βρίσκονται σε περισσότερο ποσοστό εγκατεστημένες στην Ινδία, Ιράν, ανατολικό Ιράκ και λιγότερο σε άλλες χώρες της Νότιας Ασίας και Άπω Ανατολής όπως και στην Ιαπωνία. Οι Παρσί κατάγονται από τους αρχαίους Πέρσες Ζωροάστρες οι οποίοι μετανάστευσαν κυρίως προς την Ινδική χερσόνησο κατά την Αραβική εισβολή του 636-651 μ.Χ. για να βρουν καταφύγιο από την καταδίωξη των Μουσουλμάνων.


Κατηγορία:Ιρανοί
Κατηγορία:Ζωροαστρισμός
Πανεπιστήμιο Δυτικής Μακεδονίας

Το Πανεπιστήμιο Δυτικής Μακεδονίας ιδρύθηκε το 2003 με το Προεδρικό Διάταγμα No. 92/11-4-2003, με έδρα την Κοζάνη. Με την απόφαση Φ.120.61/132/61865/Β2/25.6.2003 του Υπουργού Παιδείας και Θρησκευτικών Ζητημάτων, κ. Πέτρου Ευθυμίου διορίστηκαν τα πρώτα μέλη της Προσωρινής Διοικούσας Επιτροπής.

Το 2015 διεξήχθησαν οι πρώτες εκλογές για την ανάδειξη Πρύτανη, σηματοδοτώντας την αυτοδιοίκητη λειτουργία του Πανεπιστημίου Δυτικής Μακεδονίας. Στην αρχική του μορφή λειτουργούσε σε 2 πόλεις, την Κοζάνη και τη Φλώρινα, με 3 Σχολές, την Παιδαγωγική, την Πολυτεχνική και τη Σχολή Καλών Τεχνών και 6 Τμήματα.

Με το Νόμο 4610/2019 (ΦΕΚ 70/Α/07.05.2019) το Πανεπιστήμιο Δυτικής Μακεδονίας συγχωνεύτηκε με το Τεχνολογικό Ίδρυμα Δυτικής Μακεδονίας.

Στη νέα του μορφή, το Πανεπιστήμιο Δυτικής Μακεδονίας λειτουργεί με 7 Σχολές και 22 Τμήματα, που βρίσκονται σε 5 πόλεις (Κοζάνη, Φλώρινα, Καστοριά, Πτολεμαϊδα, Γρεβενά) της Περιφέρειας Δυτικής Μακεδονίας.
Russian Knights

thumb|right|300px|Οι Russian Knights
Οι Russian Knights (Ρώσικα:Русские Витязи, Ρώσοι Ιππότες) είναι ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Ρωσίας. Αποτελείται από έξι μαχητικά αεροσκάφη Sukhoi Su-27 και έχει έδρα την αεροπορική βάση Kubinka.
Υψηλή Γέφυρα Σερβίων

Η Υψηλή Γέφυρα Σερβίων είναι μία από τις μακρύτερες γέφυρες στην Ελλάδα, μήκους 1.372 μέτρων. Η γέφυρα αποτελεί τμήμα της Εθνικής Οδού Κοζάνης - Λάρισας και βρίσκεται 15 χιλιόμετρα νοτιοανατολικά της Κοζάνης και 7 χιλιόμετρα βορειοδυτικά των Σερβίων. Είναι η μία από τις δύο γέφυρες της λίμνης, μαζί με την γέφυρα του Ρυμνίου, η οποία βρίσκεται νοτιοδυτικά κοντά στην Αιανή και είναι μικρότερη σε μήκος (615 μέτρα).
Snowbirds

250px|thumb|Οι Snowbirds κατά τη διάρκεια κατά μέτωπο ελιγμού
Οι Snowbirds (Χιονοπούλια) είναι το ακροβατικό αεροπορικό σμήνος επιδείξεων της Πολεμικής Αεροπορίας του Καναδά. Το επίσημο όνομά τους είναι Canadian Forces 431 Air Demonstration Squadron ("431 Αεροπορική Μοίρα Επίδείξεων των Καναδικών Ενόπλών Δυνάμεων").

Το σμήνος είναι κάτω από την δικαιοδοσία της Αεροπορικής Διοίκησης των Καναδικών Ενόπλών Δυνάμεων. Το προσωπικό που απασχολείται πλήρως από το σμήνος αριθμεί 80 άτομα, από τα οποία τα 24 ακολουθούν το σμήνος στις επιδείξεις τους. 

Η ομάδα χρησιμοποιεί έντεκα αεροσκάφη CT-114 Tutor, εννέα για τις αεροπορικές επιδείξεις, από τα οποία τα δύο για μεμονομένες επιδείξεις, και δύο εφεδρικά. Τα εννέα αεροσκάφη επιτρέπουν την εκτέλεση διαφορετικών συνδυασμών ελιγμών. Πάνω από 100 εκατομύρια θεατές έχουν δει τις επιδείξεις των "Snowbirds" στην Βόρεια Αμερική.
Βλαντιμίρ Βορόνιν

Ο Βλαντιμίρ Βορόνιν (Владимир Николаевич Воронин, "Vladimir Nikolaevich Voronin") είναι πολιτικός από τη Μολδαβία, Πρόεδρος της χώρας από τις 7 Απριλίου του 2001 έως τις 11 Σεπτεμβρίου 2009. Είναι αρχηγός του Κόμματος των Κομμουνιστών της Δημοκρατίας της Μολδαβίας (PCRM), το οποίο κατέχει 61 από τις 101 έδρες στο Κοινοβούλιο της Μολδαβίας. Είναι ο πρώτος δημοκρατικά εκλεγμένος κομμουνιστής ηγέτης στην Ευρώπη με δεύτερο τον Δημήτρη Χριστόφια στην Κύπρο, ο οποίος είναι και ο πρώτος στην ΕΕ.
Βασίλε Ταρλέφ

Ο Βασίλε Ταρλέφ ("Василе Петру Тарлев", 6 Οκτωβρίου 1963) είναι πολιτικός από τη Μολδαβία, μέλος του Κομμουνιστικού Κόμματος της χώρας και πρωθυπουργός από το 2001 ως το 2008.
Ιωθάμ

Ο Ιωθάμ ή Ιωαθάμ (, ) είναι πρόσωπο της Παλαιά Διαθήκης και φερόμενος ως ένας απο τους βασιλείς του Ιούδα. Ήταν γιος του Οζία και της συζύγου του Ιερουσά, κόρης του Σαδώκ. Γιος του ήταν ο Άχαζ. Tο όνομά του σημαίνει "ο Γιαχβέ είναι τέλειος". Η βασιλεία του στον Ιούδα εξιστορείται και απο το βιβλίο της Παλαιάς Διαθήκης, Β' Παραλειπομένων, στο κεφάλαιο 27.
Αζαρίας

Ο Αζαρίας ήταν προφήτης που περιγράφεται στο Παραλειπομένων Β΄ της Μετάφρασης των Εβδομήκοντα (Χρονικών Β΄ της Εβραϊκής Βίβλου), Κεφάλαιο 15. Στον πρώτο στίχο περιγράφεται ότι το Πνεύμα Κυρίου ήρθε σε αυτόν και πηγαίνει να συναντήσει τον Βασιλιά Ασά για τον εξορκίσει να πραγματοποιήσει έργο μεταρρύθμισης. Αναφέρεται ως γιος του Ωδήδ, αλλά το Μασοριτικό κείμενο παραλείπει το όνομα του Αζαρία στο στίχο 8, υπονοώντας ίσως ότι η προφητεία είναι από τον ίδιο τον Ωδήδ.
Αυνάν

Ο Αυνάν (εβραϊκά: אונן, ονάν) είναι Βιβλικό πρόσωπο που αναφέρεται στη Παλαιά Διαθήκη. Αναφέρεται ως δευτερότοκος γιος του Ιούδα και εγγονός του Ιακώβ. Όταν ο αδελφός του, Ηρ, πέθανε, ο Αυνάν υποχρεώθηκε από τον πατέρα του, σύμφωνα με τον "μωσαϊκό νόμο" να νυμφευθεί τη Θάμαρ, χήρα πλέον σύζυγο του αδελφού του. Όταν λοιπόν αυτός ερχόταν σε ερωτική συνεύρεση με την χήρα, για να μη θεωρηθεί το τυχόν τέκνο που θα γεννιόταν ως τέκνο του πεθαμένου αδελφού του, επειδή έτσι θα έχανε τα πρωτοτόκια που είχαν περιέλθει ήδη σ΄ αυτόν, "όταν εισήρχετο προς την γυναίκα του αδελφού αυτού εξέχεεν επί της γης του μη δούναι σπέρμα τω αδελφώ αυτού". ("Γένεσις" κεφ. 38:1-10). Συνέπεια αυτού ήταν ο Αυνάν, σύμφωνα με την Γραφή να θανατωθεί στη συνέχεια από τον ίδιο τον Γιαχβέ.

*Από τη βιβλική αυτή αναφορά, που διαγράφεται σαφέστατα, όχι τόσο η έννοια της αμαρτίας όσο η σκοπιμότητα του οικονομικού συμφέροντος, προέρχεται σήμερα ο όρος Αυνανισμός.
*Επίσης εντύπωση προκαλεί ο συνεχιζόμενος χαρακτηρισμός της χήρας ως γυναίκας του αδελφού και όχι ως συζύγου του Αυνάν, αφού βάσει του υφιστάμενου νόμου την νυμφεύθηκε.
Άχαζ

Ο Άχαζ (, ) είναι Βιβλικό πρόσωπο που αναφέρεται στη Παλαιά Διαθήκη. Ο Άχαζ φέρεται ως γιος του Ιωθάμ. Ήταν βασιλιάς του λαού του Ιούδα (736-721 π.Χ.) και πατέρας του Εζεκία.

Ο Άχαζ ανύψωσε ως θρησκεία τη λατρεία του Μολόχ. Κάτω από τη πίεση του Βασιλέως του Ισραήλ Φακεέ και του Βασιλιά της Συρίας Ραζίν ή Ραασών αλλά και από τους Ιδουμαίους και Φιλισταίους εξαναγκάσθηκε να εξαγοράσει αντί καταθλιπτικού φόρου τη βοήθεια του Βασιλέως των Ασσυρίων Τιγλάθ Πιλεσάρ. Έτσι με τη βοήθεια εκείνου στη συνέχεια ταπείνωσε τον Φακεέ, ενώ νίκησε τον Ραζίν και στο τέλος τον θανάτωσε, και προσάρτησε στο κράτος του την πέραν του Ιορδάνου χώρα και τη Γαλιλαία. H βασιλεία του διήρκεσε 16 έτη.
Μεύσης

<br>

Ροή και [[λεκάνη απορροής]] του ποταμού Μεύση
Ο Μεύσης (ή Μόσας, λατινικά: "Mosa", γαλλικά: "Meuse", βαλλονικά "Moûze" και ολλανδικά: και γερμανικά: "Maas") είναι ποταμός με συνολικό μήκος 925 χιλιομέτρων. Διαρρέει τη Γαλλία, το Βέλγιο και την Ολλανδία.
Αχαάβ

thumb|200px|Ο Αχαάβ και η Ιεζάβελ συναντούν τον προφήτη Ηλία στο αμπέλι του Ναβουθαί
Ο Αχαάβ είναι Βιβλικό πρόσωπο που αναφέρεται στη Παλαιά Διαθήκη. Ο Αχαάβ ήταν Βασιλιάς του Ισραήλ, γιος και διάδοχος του Αμρί (873-854 π.Χ.), σύζυγος της Ιεζάβελ, (κόρη του Ιθεβαάλ ή Εθβαάλ Α΄ Βασιλέως των Σιδωνίων), που αναφέρεται ότι άρπαξε το αμπέλι του Ναβουθαί. Επίσης αναφέρεται και ως εχθρός του Προφήτη Ηλία.

Ο Αχαάβ υπό την επίδραση της συζύγου του υποστήριξε την ειδωλολατρία και καταδίωξε τους λίγους εναπομείναντες στην "πάτρια θρησκεία" του Ισραήλ, μεταξύ των οποίων και εκείνον τον προφήτη Ηλία. Ως νέα θρησκεία του κράτους του επανέφερε τη λατρεία του Βαάλ. Ανεξάρτητα αυτών ο Αχαάβ εξωράισε την νέα πρωτεύουσα του κράτους του, που ίδρυσε ο πατέρας του, την Σαμάρεια καθώς επίσης ίδρυσε και νέες πόλεις επιχειρώντας νικηφόρους πολέμους κατά του Μπεναντάντ (γιου του Άδερ). Αργότερα συμμάχησε με τους Ασσυρίους αλλά ηττήθηκε στη θέση Καρκάρ από τον Σαλμανασέρ Γ΄. Αργότερα συμμαχώντας με τον Βασιλέα του Ιούδα Ιωσαφάτ επεχείρησε νέα εκστρατεία κατά της Συρίας όπου και έπεσε μαχόμενος στη "Ραμώδ Γαλαάδ".
Α.Ο. Νήαρ Ηστ Καισαριανής

Ο Α.Ο. Νήαρ Ηστ Καισαριανής είναι ελληνικός αθλητικός σύλλογος που δραστηριοποιείται στην περιοχή της Καισαριανής, στο Νομό Αττικής, όπου και βρίσκεται η έδρα του. Επίσημο έτος ίδρυσής του είναι το 1927 και αγωνίζεται με χρώματα το κόκκινο και το λευκό. Διαθέτει τμήματα καλαθοσφαίρισης και πετοσφαίρισης, ενώ παλαιότερα διατηρούσε και τμήματα ποδοσφαίρου, επιτραπέζιας αντισφαίρισης και στίβου.
Εθνόσημο της Μολδαβίας

thumb|Το Εθνόσημο της Μολδαβίας
Το εθνόσημο της Μολδαβίας αποτελείται από έναν καλλιτεχνικά σχεδιασμένο αετό , ο οποίος κρατάει έναν σταυρό στο ράμφος του και ένα σκήπτρο με ένα κλαδί στα πόδια του. Βασίζεται στο Εθνόσημο της Ρουμανίας.

Το στήθος του αετού προστατεύεται από έναν θυρεό, ο οποίος φέρει τα παραδοσιακά σύμβολα της χώρας: ένα κεφάλι από βόνασο με τον ήλιο ανάμεσα στα κέρατά του. Περιέχει επίσης δύο ρόμβους, ένα λουλούδι με πέντε πέταλα και ένα φεγγάρι σε φάση ημισελήνου. Κάθε στοιχείο του θυρεού έχει ένα από τα τρία παραδοσιακά χρώματα: κόκκινο, κίτρινο, μπλε.

Το εθνόσημο απαντάται στο κέντρο της σημαίας της Μολδαβίας.
Τζορτζέτο Τζουτζιάρο

Ο Τζορτζέτο Τζουτζιάρο ("Giorgetto Giugiaro") είναι διακεκριμένος Ιταλός σχεδιαστής αυτοκινήτων.
Λουτσιάνο Φλορίντι

O Λουτσιάνο Φλορίντι, στα ιταλικά "Luciano Floridi" (1964), είναι Ιταλός φιλόσοφος, γνωστός για την εργασία του πάνω στο πρόβλημα φιλοσοφία της πληροφορίας.
Τηλέμαχος Αλαβέρας

Ο Τηλέμαχος Αλαβέρας (30 Σεπτεμβρίου 1926 - 30 Ιουνίου 2007) ήταν βραβευμένος δοκιμιογράφος και συγγραφέας. Ανήκει στους Θεσσαλονικείς πεζογράφους της 1ης μεταπολεμικής γενιάς.
Ζοζέ Πεσέιρο

Ο Ζοζέ Πεσέιρο ("José Vítor dos Santos Peseiro", 4 Απριλίου 1960) είναι Πορτογάλος προπονητής ποδοσφαίρου.

Γεννήθηκε στις 4 Απριλίου του 1960 στο Κορούτσε της Πορτογαλίας. Ο Ζοζέ Πεσέιρο είναι απόφοιτος της πορτογαλικής σχολής, καλύτερος εκπρόσωπος της οποίας είναι ο Ζοσέ Μουρίνιο. Οι ομάδες του χαρακτηρίζονται από θέαμα και πολλά γκολ, αν και το αποτέλεσμα ουδέποτε ήταν απαραίτητος συνοδός των δημιουργημάτων του. 

Η καριέρα του άρχισε το 1992, όταν ανέλαβε τη Σανταρέμ, ομάδα τοπικού πρωταθλήματος. Εκεί έμεινε δύο περιόδους, για να ακολουθήσουν οι εμπειρίες σε Μοντεμόρ και Οριεντάλ, δύο και τρία χρόνια αντίστοιχα. Η παρθενική ευκαιρία για κάτι καλό ήρθε το 1999, όταν κίνησε το ενδιαφέρον της Νασιονάλ, η οποία και τον απέκτησε.
Ταινία τρόμου

Οι ταινίες τρόμου είναι είδος ταινιών, που δημιουργούνται με σκοπό να προκαλέσουν στο θεατή φόβο, αποστροφή ή τρόμο του αγνώστου. Στα πρώτα χρόνια του κινηματογράφου, τα σενάρια των ταινιών τρόμου εμπνέονταν από χαρακτήρες βασισμένους σε ιστορίες της κλασσικής λογοτεχνίας του Έντγκαρ Άλλαν Πόε, του Μπραμ Στόκερ, και της Μαίρη Σέλλεϋ. Το είδος αυτό έχει αντέξει στο χρόνο εδώ και πάνω από έναν αιώνα. Το μακάβριο και το υπερφυσικό είναι συχνά θέματα. Το είδος αυτό μοιράζεται κοινά στοιχεία με τα είδη της φαντασίας, του υπερφυσικού και του θρίλερ.

Οι ταινίες τρόμου στοχεύουν συχνά στην ενεργοποίηση των εφιαλτών, των φόβων, των μεταστροφών και του τρόμου των θεατών. Η πλοκή αυτών των ταινιών συνήθως αφορά σε και εμπεριέχει στοιχεία από εξωγήινους, βαμπίρ, αίμα, βασανιστήρια, άγρια ζώα, φυσικές καταστροφές, λυκανθρώπους, ζόμπι, μούμιες, τέρατα, κατά συρροή δολοφόνους, ψυχοπαθείς, κανίβαλους, πνεύματα, δαίμονες, σατανισμό, φαντάσματα, μάγισσες, και άλλους χαρακτήρες που μπορούν να προκαλέσουν φόβο.

Υποκατηγορίες του είδους αυτού είναι οι εξής: ταινίες τρόμου-δράσης, κωμωδίες-τρόμου, σωματικού τρόμου, καταστροφής-τρόμου, εορταστικές-τρόμου, δραματικές-τρόμου, ψυχολογικού τρόμου, επιστημονικής φαντασίας-τρόμου, σλάσερ-τρόμου, υπερφυσικές-τρόμου, γκόθικ-τρόμου, φυσικού τρόμου, ζόμπι-τρόμου, πρώτου πλάνου-τρόμου και εφηβικές-τρόμου.
Ίππασος

Ο Ίππασος ο Μεταποντίνος ήταν αρχαίος Έλληνας Πυθαγόρειος φιλόσοφος, μαθηματικός και φυσικός.
West Channel

Το West Channel είναι ένας ελληνικός ιδιωτικός περιφερειακός τηλεοπτικός σταθμός που εκπέμπει σε όλη την Δυτική Μακεδονία, και η έδρα του είναι στην Κοζάνη.
Ρόναλντ Βενεσιάαν

Ο Ρόναλντ Βενεσιάαν ("Ronald Runaldo Venetiaan", 1936-) είναι μαθηματικός και πολιτικός από το Σουρινάμ και πρόεδρος της χώρας από το 1991 μέχρι το 1996 και ξανά από το 2000 μέχρι το 2010.

Γεννήθηκε στις 18 Ιουνίου 1936. Η πρώτη του θητεία ως προέδρου ήταν από το 1991 μέχρι το 1996. Τότε ηττήθηκε από τον Ζυλ Βάιντενμπος στις εκλογές εκείνης της χρονιάς. Το 2000 κέρδισε ξανά, με το νέο κόμμα Νέο Μέτωπο για τη Δημοκρατία και την Ανάπτυξη. Στις εκλογές εκείνες έλαβε 37 ψήφους από το Κοινοβούλιο, επί συνόλου 51 ψήφων. Το 2005 επανεξελέγη από το Κοινοβούλιο στην προεδρία και ανέλαβε για τρίτη φορά πρόεδρος στις 12 Αυγούστου του 2005.
Γιόχαν Φεριέρ

Ο Γιόχαν Φεριέρ ("Johan Ferrier", 1910-2010) ήταν ο πρώτος Πρόεδρος του Σουρινάμ.
Τροιζήνα

Η Τροιζήνα (επίσημα Τροιζήν) είναι χωριό της βορειοανατολικής Πελοποννήσου, υπαγόταν στη Νομαρχία Πειραιά ως το 2011 και σήμερα στην Περιφερειακή ενότητα νήσων της Περιφέρειας Αττικής. Βρίσκεται στο νοτιοανατολικό τμήμα της Αργολικής χερσονήσου, απέναντι από τον Πόρο. Έχει πληθυσμό σύμφωνα με την απογραφή του  671 κατοίκους και ανήκει διοικητικά στον δήμο Τροιζήνας.
Τέρτιους Ζόνγκο

Ο Τέρτιους Ζόνγκο ("Tertius Zongo", 1957-) είναι πολιτικός από την Μπουρκίνα Φάσο, ο οποίος διετέλεσε πρωθυπουργός από το 2007 ως το 2011.
Κράι Κρασνοντάρ

Το Κράι Κρασνοντάρ (ρωσικά: Краснода́рский край, προφέρεται Κρασνοντάρσκι κράι) ή με την ορθή προφορά Κρασναντάρ είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Πρωτεύουσά του είναι το Κρασνοντάρ (744.995 κάτοικοι απογραφή 2010). Άλλες μεγάλες πόλεις είναι το Σότσι (343.334), το Νοβοροσίσκ (241.952) και το Αρμαβίρ (188.832).

Σύμφωνα με την απογραφή του 2002, το κυρίαρχο εθνικό στοιχείο είναι οι Ρώσοι (86,6 %), ακολουθούν οι Αρμένιοι (5,4%) και οι Ουκρανοί (2,6 %). Υπάρχουν επίσης 26.500 κάτοικοι που δήλωσαν Έλληνες.
Σεϊνί Ουμαρού

Ο Σεϊνί Ουμαρού ("Seyni Oumarou", 1950-) είναι πολιτικός από το Νίγηρα. Διορίστηκε πρωθυπουργός στις 3 Ιουνίου 2007. Έχει αρνηθεί να διαπραγματευτεί με τους αντάρτες Τουαρέγκ που ζουν στα βόρεια της χώρας. Παραιτήθηκε το Σεπτέμβριο του 2009, για να θέσεις υποψηφιότητα στις βουλευτικές εκλογές του ίδιου χρόνου.
Πέτρα Μάρκλουντ

Η Πέτρα Μάρκλουντ ("Petra Linnea Paula Marklund", 12 Σεπτεμβρίου 1984), γνωστή και από το καλλιτεχνικό της ψευδώνυμο September, είναι Σουηδέζα τραγουδίστρια.
Εθνόσημο του Νίγηρα

200px|thumb|Το Εθνόσημο του Νίγηρα
Το εθνόσημο του Νίγηρα δείχνει μια σημαία με τέσσερα μέρη τυλιγμένη στα εθνικά χρώματα (πορτοκαλί, λευκό και πράσινο). Στο μέσο υπάρχει η επίσημη κρατική σφραγίδα. Πάνω σε πράσινο θυρεό φαίνονται τα τέσσερα χρυσά σύμβολα. Στο μέσο, υπάρχει ένας ήλιος, στα αριστερά ένα κάθετο δόρυ με δύο σταυρωτά ξίφη των Τουαρέγκ, στα δεξιά τρία στάχυα από κεχρί από σμαράγδια και από κάτω είναι η εμπρόσθια όψη του κεφαλιού ενός ζώου ζεμπού.
Κάτω από το εθνόσημο υπάρχει μία κορδέλα που φέρει την επίσημη ονομασία της χώρας στα γαλλικά: "Republique du Niger".
Αμράμ

Ο Αμράμ είναι Βιβλικό πρόσωπο που αναφέρεται στη Παλαιά Διαθήκη. 
Ήταν o πατέρας του Ααρών και του Μωυσή. Στο δε βιβλίο της Εξόδου αναφέρεται ότι ο Αμράμ έλαβε ως σύζυγο του την αδελφή του πατέρα του, δηλαδή τη θεία του και ότι έζησε 137 χρόνια.
Αμφίπλωρο

Αμφίπλωρο ή αμφίπρωρο ονομάζεται το πλοίο ή σκάφος που η ναυπηγική μορφή της πλώρης είναι όμοια με της πρύμνης. Τέτοια πλοία στην αρχαιότητα ήταν οι Διήρεις και οι Τριήρεις. Πολύ μεταγενέστερα στην εποχή του ατμού αμφίπλωρα πλοία ήταν τα πρώτα ατμοκίνητα τα τροχήλατα και συγκεκριμένα τα επί το έγκάρσιο φέροντα τους δίδυμους ατμοτροχούς. Έτσι μπορούσαν να κυβερνηθούν το ίδιο καλά και με αντίθετη διεύθυνση χωρίς να χρειάζεται να κάνουν στροφές ιδιαίτερα σε ποταμούς, (ποταμόπλοια) και λίμνες, (λιμνόπλοια).
Σιντοϊσμός

Ο Σιντοϊσμός ή Σίντο, γνωστός και ως kami-no-michi, (, προφέρεται σίν'τοου) είναι μία θρησκεία στην Ιαπωνία. Οι θρησκειολόγοι την κατατάσσουν ως μία θρησκεία της ανατολικής Ασίας. Οι Σιντοϊστές συχνά τη θεωρούν ως την αυτόχθονα θρησκεία της Ιαπωνίας και ως μία θρησκεία της φύσης. Μερικές φορές οι επιστήμονες αποκαλούν τους οπαδούς αυτής της θρησκείας Σιντοϊστές, παρόλο που οι πιστοί σπάνια χρησιμοποιούν αυτόν τον όρο για τους εαυτούς τους. Δεν υπάρχει κεντρική εξουσία ελέγχου του Σιντοϊσμού και υπάρχει μεγάλη ποικιλομορφία μεταξύ των πιστών. Ο Σιντοϊσμός είναι πολυθεϊστικός και περιστρέφεται γύρω από τα κάμι («θεοί» ή «πνεύματα»), υπερφυσικές οντότητες, που πιστεύεται ότι κατοικούν σε όλα τα πράγματα. Ο σύνδεσμος των κάμι με τον φυσικό κόσμο έχει οδηγήσει στο να θεωρείται ο Σιντοϊσμός ανιμιστικός και πανθεϊστικός. Τα κάμι λατρεύονται σε οικογενειακά ιερά και σε τζίντζα ("jinja") δημόσια ιερά. Τα τελευταία στελεχώνονται με ιερείς, γνωστούς ως κανούσι ("kannushi)," που επιβλέπουν τις προσφορές τροφίμων και ποτών στο συγκεκριμένο κάμι του ιερού. Αυτό γίνεται, για να καλλιεργηθεί αρμονία ανάμεσα στους ανθρώπους και τα κάμι και για να επιζητήσουν την ευλογία των κάμι. Άλλες συνήθεις τελετές περιλαμβάνουν χορούς καγκουρά, τελετές μετάβασης, και εποχιακά φεστιβάλ. Τα δημόσια ιερά επίσης εφοδιάζουν τους πιστούς με διάφορα φυλαχτά. Ο Σιντοϊσμός δεν δίνει έμφαση σε κάποιο ειδικό ηθικό κώδικα, αν και εστιάζει αρκετά στη διασφάλιση της καθαρότητας, κυρίως με πρακτικές καθαρμού όπως τελετουργικό πλύσιμο και κολύμπι. Ο Σιντοϊσμός δεν έχει έναν συγκεκριμένο δημιουργό θεό ή ειδικά δογματικά κείμενα, αλλά υπάρχει σε ένα μεγάλο εύρος τοπικών και περιφερειακών μορφών.

Ο Σιντοϊσμός κυρίως απαντάται στην Ιαπωνία, όπου υπάρχουν περίπου 100.000 δημόσια ιερά, παρόλο που πιστοί υπάρχουν και στο εξωτερικό. Αριθμητικά, είναι η μεγαλύτερη θρησκεία της Ιαπωνίας, με δεύτερη τον βουδισμό. Οι περισσότεροι Ιάπωνες συμμετέχουν και σε σιντοϊστικές και σε βουδιστικές τελετές, ιδιαίτερα σε φεστιβάλ, πράγμα που αντανακλά την κοινή πεποίθηση στην ιαπωνική κουλτούρα ότι τα πιστεύω και οι πρακτικές των διαφορετικών θρησκειών δεν πρέπει να έχουν αποκλειστικό χαρακτήρα. Στοιχεία του Σιντοϊσμού έχουν επίσης ενσωματωθεί σε ποικίλα νέα Ιαπωνικά θρησκευτικά κινήματα.
Φαίδρος Γάιος Ιούλιος

Ο Φαίδρος Γάιος Ιούλιος ήταν Ελληνορωμαίος μυθογράφος (Έλληνας ή Θράκας δούλος) από από την Πύδνα της Μακεδονίας. Στα διάφορα κείμενα φέρεται ως "απελεύθερος του Αυγούστου". Άκμασε κατά τον 1ο αιώνα (μ.Χ.). Θεωρείται ο πρώτος που καλλιέργησε τη μυθογραφία στη λατινική γλώσσα, επειδή όμως οι μύθοι του περιείχαν υπαινιγμούς κατά των συγχρόνων του αρχόντων καταδιώχθηκε από τον Τιβέριο οπότε και σταμάτησε να γράφει μέχρι το βαθύ γήρας του. Συνέγραψε 92 μύθους τους οποίους περιέλαβε σε πέντε βιβλία ονομάζοντάς τους Αισώπιους, ως δημιουργίες κατά μίμηση του Αισώπου.
Οι μύθοι του Φαίδρου χαρακτηρίζονται από πνευματώδη σάτιρα και από την κομψότητα του ύφους τους.
Εκδόσεις αυτών των μύθων έγιναν πολλές, οι σπουδαιότερες των οποίων ήταν του Μύλλερ, η μεν μικρή το 1868, η δε μεγάλη το 1877 στη Λειψία.
Ηφαιστειακό Σύμπλεγμα των Πιτόν

Το Ηφαιστειακό Σύμπλεγμα των Πιτόν (Pitons) είναι Μνημείο Παγκόσμιας Κληρονομιάς που βρίσκεται στην Αγία Λουκία. Οι κορυφές του έχουν ύψος 770 και 743 μέτρα αντίστοιχα και συνδέονται με το φαράγγι Πιτόν Μιτάν ("Piton Mitan").

Βρίσκονται κοντά στις πόλεις Σουφριέρ ("Soufriere") και Σουαζέλ ("Choiseul") στην νοτιοδυτική ακτή του νησιού, οι κάτοικοι του οποίου τα έχουν ονομάσει «Μεγάλο Πιτόν» ("Gros Piton") και «Μικρό Πιτόν» ("Petit Piton").

Τα Πιτόν αποτελούν το σύμβολο της Αγίας Λουκίας και απεικονίζονται στην σημαία της, ενώ και η ντόπια μπύρα της Αγίας Λουκίας φέρει το όνομά τους.
Αμρί

Ο Αμρί ή Αμβρί είναι Βιβλικό πρόσωπο που αναφέρεται στη Παλαιά Διαθήκη.

Φέρεται ως ισχυρός βασιλιάς του Ισραήλ, που βασίλευσε από το 928 π.Χ. μέχρι το 917 π.Χ.. Όταν ο Αμρί είχε εκστρατεύσει κατά των Φιλισταίων, τότε βρήκε την ευκαιρία ο Ζαμβρί να καταλάβει το θρόνο του, αφού προηγουμένως είχε σκοτώσει τον Ήλα. Μόλις έμαθε ο Αμρί το γεγονός, επέστρεψε πίσω με τους άνδρες του στη πόλη Θερσά, όπου είχε καταφύγει ο σφετεριστής, και άρχισε να τον πολιορκεί στενά, που εν τω μεταξύ ο λαός εκεί τον είχε ανακηρύξει βασιλιά. Αφού τον κατανίκησε, συνέχισε τις προηγούμενες εκστρατείες του· διέκοψε, όταν ο νέος σφετεριστής Θιβνί είχε καταλάβει τον θρόνο του. Τελικά ο Αμρί κατανίκησε και αυτόν.<br>
Ο Βασιλιάς Αμρί ήταν εκείνος, που όρισε ως πρωτεύουσά της χώρας του την Σαμάρεια. Οι αρχαιολόγοι δεν κατάφεραν μέχρι τώρα να αποδείξουν την παρουσία του ιδίου και του βασιλείου του. Υπάρχει μόνο ως αναφορά στη Βίβλο.
Μικρό Πιτόν

300px|thumb|Το Ηφαιστειακό Σύμπλεγμα των Πιτόν. Διακρίνεται το Μικρό Πιτόν στα αριστερά.
Το Μικρό Πιτόν ("Petit Piton") είναι ένα από τα δύο βουνά που αποτελούν το Ηφαιστειακό Σύμπλεγμα των Πιτόν και βρίσκονται στον Κόλπο του Σουφριέρε ("Soufrière"), στην νοτιοδυτική ακτή της Αγίας Λουκίας. Το Μικρό Πιτόν βρίσκεται στο μέσο του κόλπου, νότια της πόλης Σουφριέρε και βόρεια του μεγαλύτερου βουνού, του Μεγάλο Πιτόν ("Gros Piton"). Το Μικρό Πιτόν έχει ύψος 743 μέτρα.
Στεφάν Λαμπιέλ

O Στεφάν Λαμπιέλ ("Stéphane Lambiel", 2 Απριλίου 1985) είναι Ελβετός αθλητής του καλλιτεχνικού πατινάζ. Είναι δύο φορές Παγκόσμιος πρωταθλητής στο άθλημα αυτό (2005-2006). Το 2006 κατέκτησε το ασημένιο μετάλλιο στους Χειμερινούς Ολυμπιακούς Αγώνες. Είναι εφτά φορές Πρωταθλητής Ελβετίας.
Α.Ο. Χαλκηδών

Ο Αθλητικός Όμιλος Χαλκηδών είναι ιστορικός αθλητικός σύλλογος με έδρα τη Νίκαια Αττικής. Επίσημο έτος ίδρυσης του συλλόγου είναι το 1930, έχει χρώματα το κίτρινο και το μπλε και έμβλημα τον δικέφαλο αετό. Ανήκει στη δύναμη της Ε.Π.Σ. Πειραιώς και έδρα του συλλόγου αποτελεί το Δημοτικό Γήπεδο Νίκαιας «Π. Νικολαΐδης», χωρητικότητας 1.000 θεατών. 

Ιδρύθηκε το 1924 ή 1925 από πρόσφυγες που είχαν εγκατασταθεί στην πλατεία Χαλκηδόνας της Κοκκινιάς του Πειραιά και αναγνωρίστηκε επίσημα το 1930, με την επωνυμία «Π.Α.Ο. Χαλκηδών». Το 1957 συγχωνεύτηκε με την Νήαρ Ηστ Νίκαιας και μετονομάστηκε «Α.Ε. Χαλκηδών Νήαρ Ηστ». Το 1967 μετανομάστηκε «Α.Ο. Χαλκηδών Νήαρ Ηστ» κσι με αυτήν την ονομασία, κατάφερε από μια μικρή συνοικιακή ερασιτεχνική ομάδα να εξελιχθεί σε υποδειγματικό επαγγελματικό σωματείο. Το 1999 κατέκτησε το Κύπελλο Ερασιτεχνών και το 2003 ανέβηκε για πρώτη φορά στην ιστορία του συλλόγου στην Α΄ Εθνική, όπου διεκδίκησε την έξοδό της στο κύπελλο ΟΥΕΦΑ. Το 2005 απορροφήθηκε από τον Ατρόμητο Αθηνών, ο οποίος την ίδια περίοδο είχε υποβιβαστεί στην Γ' Εθνική και τελικά μέσω της απορρόφησης, πήρε τη θέση της στην Α΄ Εθνική. Την ίδια χρονιά, η Χαλκηδόνα συγχωνεύτηκε με τον Πρωτέα Νίκαιας και την περίοδο 2006-07 μετείχε στην Α΄ κατηγορία Πειραιώς ως «Α.Ε. Χαλκηδών-Πρωτέας» κερδίζοντας την άνοδο στην Δ' Εθνική. Ωστόσο όμως, απορροφήθηκε από τη Δόξα Βύρωνα, η οποία τελικά πήρε τη θέση της στο πρωτάθλημα της Δ' Εθνικής. Το 2010 επανιδρύθηκε ως «Α.Ο. Χαλκηδών», έπειτα από μετονομασία του Νεαπολικού Αστέρα Νίκαιας.
Μέσος χρόνος Γκρίνουιτς

thumb|right|150px|Το ρολόι (με 24 ώρες) στο Αστεροσκοπείο του Γκρίνουιτς, που δείχνει την Μέση Ώρα Γκρίνουιτς
Ο Μέσος χρόνος Γκρίνουιτς ("Greenwich Mean Time, GMT"), λεγόμενος και χρόνος Γκρίνουιτς ("Greenwich Time") ή ώρα Γκρίνουιτς, και για συντομία προφερόμενος Τζι-Εμ-Τι, είναι ο τοπικός μέσος χρόνος του πρώτου μεσημβρινού της Γης που διέρχεται από το Γκρίνουιτς της Αγγλίας. Με δεδομένο ότι από τον μεσημβρινό Γκρίνουιτς αρχίζει η μέτρηση του γεωγραφικού μήκους στη Γη, (ανατολικό ή δυτικό απ΄ αυτόν), κατ΄ ακολουθία και ο χρόνος προσμετριέται από τον μεσημβρινό αυτόν κατά την μεσημβρινή (φαινομενική) διάβαση του δίσκου του Ηλίου απ΄ αυτόν. 

Το Αστεροσκοπείο του Γκρήνουιτς της Αγγλίας είναι ο τόπος της μέσης ώρας Γκρίνουιτς από το 1884. Η "Μέση Ώρα Γκρίνουιτς" αποκαλείται και Μεσημβρινή Ώρα Γκρίνουιτς (Greenwich Meridian Time) γιατί μετράται από την γραμμή του μεσημβρινού του Γκρίνουιτς στο Βασιλικό Αστεροσκοπείο, σε γεωγραφικό μήκος 0° 0' 0" και γεωγραφικό πλάτος 51° 28' 38"N (βόρεια του Ισημερινού). Ο μεσημβρινός του Γκρίνουιτς (πρώτος μεσημβρινός ή γεωγραφικό μήκος μηδέν βαθμών) είναι το σημείο έναρξης των ζωνών ώρας του κόσμου. 
Ο "Μέσος χρόνος Γκρίνουιτς" είναι διεθνής ώρα και αποτελεί τη βάση προσδιορισμού όλων των μέσων τοπικών χρόνων σε παγκόσμια κλίμακα. Είναι ακριβής και στρατιωτική ώρα (ονομάζεται και "Ώρα Ζούλου", αγγλ. "Zulu Time"). Το ωρολόγιο ατομικής ώρας ρυθμίζεται με ελλειπτικά δευτερόλεπτα για να είναι συγχρονισμένο με την GMT. Αν και η GMT αντικαταστάθηκε από την ατομική ώρα (UTC) θεωρείται ευρέως ως η ορθή ώρα για κάθε διεθνή ζώνη ώρας.

Με βάση αναφοράς το χρόνο GMT εκδίδονται κατ΄ έτος όλες οι αστρονομικές εφημερίδες και πάσης φύσεως ναυτικά Αλμανάκ ενώ πραγματοποιούνται όλες οι αστρονομικές μετρήσεις ειδικότερα στην αστρονομική ναυτιλία. Τέλος σημειώνεται ότι τα ωρολόγια και ειδικά χρονόμετρα όλων των Αστεροσκοπείων της Γης, των πάσης φύσεως επιστημονικών αποστολών, όλων των αεροσκαφών, των ποντοπόρων πλοίων, (επιβατηγών, φορτηγών, πολεμικών), σταθμών παράκτιας επικοινωνίας, των διεθνών αεροδρομίων, των διεθνών ειδησεογραφικών πρακτορείων, των μεγάλης εμβέλειας ραδιοφωνικών και ραδιοτηλεοπτικών σταθμών, των κέντρων έρευνας και διάσωσης, των μεγάλων επιτελικών στρατιωτικών κέντρων, των διεθνών οργανισμών κ.λπ. είναι συντονισμένα σε χρόνο GMT ή φέρουν επιπρόσθετα ωρολόγια με ένδειξη ώρας Γκρίνουιτς.

Για τυχούσες διορθώσεις των ναυτικών και αεροναυτικών χρονομέτρων σε χρόνο GMT, η χρήση των οποίων είναι η μεγαλύτερη, υφίστανται σε διάφορα σημεία της Γης ειδικοί παράκτιοι σταθμοί πομποί, καλούμενοι Ωρονομικοί σταθμοί, που εκπέμπουν ειδικά ηλεκτρομαγνητικά ωριαία σήματα (radio time signals - GMT), όπως οι Ραδιοφάροι. 
* Ο χρόνος GMT κατατάσσεται στα αληθή συστήματα χρόνου.
Προσφυγή στην άγνοια

Προσφυγή στην άγνοια, ή "argumentum ad ignorantiam", είναι η λογική πλάνη κατά την οποία μία πρόταση θεωρείται αληθής ή ψευδής λόγω έλλειψης απόδειξης ή στοιχείων.
Συνθήκη της Αμιένης

Η Συνθήκη της Αμιένης αποτελεί μία πολύ σημαντική και ιστορική συνθήκη ειρήνης στον Ευρωπαϊκό χώρο γενικότερα. Η συνθήκη αυτή συνομολογήθηκε και υπογράφηκε μεταξύ των τότε Μεγάλων Δυνάμεων στο μέγαρο του Δημαρχείου της Γαλλικής πόλης Αμιένη στις 23 Μαΐου του 1802. Η Συνθήκη αυτή αφορούσε επίσης και τμήμα του ελλαδικού χώρου.

Με τη συνθήκη της Αμιένης έλαβε τέλος ο πόλεμος του Δεύτερου Συνασπισμού.

Συγκεκριμένα δια της Συνθήκης αυτής που συνομολόγησαν η Γαλλία, η Αγγλία, η Ολλανδία και η Ισπανία καθορίσθηκαν τα ακόλουθα:
* Η Αγγλία υποχρεώθηκε να επιστρέψει στην Ισπανία και την Ολλανδία όλες τις κατακτηθείσες αποικίες της, εκτός των νήσων Κεϋλάνης και Τρινιντάντ.
* Η Γαλλία αναλάμβανε επίσης όλες τις αποικίες της, ενώ τα τότε σύνορα μεταξύ Γαλλικής Γουιάνας και Βραζιλίας μετατέθηκαν κατά μήκος του ποταμού Αραγκουάρι. Ταυτόχρονα υποχρεώθηκε να εκκενώσει τη Ρώμη, την Νάπολη καθώς και τη νήσο Έλβα. 
* Με την αυτή συνθήκη αναγνωρίζονταν πλέον το Ιονικό κράτος, η Επτάνησος Πολιτεία, υπό την προστασία της Οθωμανικής Αυτοκρατορίας.
* Η νήσος Μάλτα επιστρέφονταν στο Τάγμα των Ιωαννιτών.
* Τέλος η Αίγυπτος επανέρχονταν στην κυριαρχία του Σουλτάνου της Οθωμανικής Αυτοκρατορίας.
Σπάρτακος

Περιοχή "Μαιδοι", [[Μακεδόνας|Μακεδονας]] - [[Θράκη|Θρακη]]
Ο Σπάρτακος ήταν επαναστατης θρακικής καταγωγής ("«Καταλλήλως ελληνικα»," σύμφωνα με Πλούταρχος), που ηγήθηκε μεγάλης επανάστασης δούλων και άλλων κοινωνικώς καταπιεσμένων ατόμων εναντίον των Ρωμαίων.
Σχεδόν όλες οι γνώσεις μας για τον Σπάρτακο περιορίζονται στα γεγονότα της επανάστασης που ηγήθηκε (73 π.Χ. – 71 π.Χ.), γνωστής και ως Επανάσταση του Σπάρτακου ή Επανάσταση των Μονομάχων. 

Η επανάσταση του Σπάρτακου είναι μία από τις μεγαλύτερες και μαζικότερες εξεγέρσεις της αρχαιότητας. Το γεγονός αυτό, σε συνδυασμό με την τραγική της κατάληξη, ενέπνευσε πολλά κινήματα αλλά και διανοούμενους και καλλιτέχνες κατά τη διάρκεια των αιώνων, πολλοί εκ των οποίων ερμήνευσαν ποικιλοτρόπως το χαρακτήρα της επανάστασης, άλλοι δε χρησιμοποίησαν και το όνομα του Σπάρτακου για να δηλώσουν τη ριζοσπαστικότητα των ενεργειών τους.
Αλέξης Αγραφιώτης

O Αλέξης Αγραφιώτης (Σάλτσμπουργκ, 1970) είναι Έλληνας συνθέτης και διευθυντής ορχήστρας.
Ζαν Πολ Προυστ

Ο Ζαν Πολ Προυστ ("Jean-Paul Proust", 3 Μαρτίου 1940 - 8 Απριλίου 2010) ήταν Γάλλος πολιτικός, υπουργός του κράτους του Μονακό, θέση που ισοδυναμεί με το αξίωμα του πρωθυπουργού. Ήταν ο δεύτερος τη τάξει μετά τον Πρίγκιπα του Μονακό. Από το γάμο του απέκτησε δύο παιδιά.
Γεδαλίας

Ο Γεδαλίας είναι Βιβλικό πρόσωπο που αναφέρεται στη Παλαιά Διαθήκη. Υπήρξε Κυβερνήτης της Ιουδαίας και είχε διορισθεί από τον ίδιο τον Ναβουχοδονόσορα. Μετά όμως από λίγους μήνες δολοφονήθηκε.

*"Β΄ Βασιλέων κεφ. 25", 
*"Ιερεμίας κεφ. 39:14 - 41:18".
Γεδεών

Ο Γεδεών είναι Βιβλικό πρόσωπο που αναφέρεται στην Παλαιά Διαθήκη, Νεβι'ίμ. Ήταν Εβραίος Κριτής, γιος του Ιωάς, από την πόλη Εφραθά (Oφρά). Διακρίθηκε σε αγώνες κατά "ειδωλολατρών" γκρεμίζοντας τους βωμούς του Τύριου θεού Βάαλ. Αργότερα κλήθηκε από τον Θεό να βοηθήσει τον Ιουδαϊκό λαό που καταπιεζόταν από τους Μαδιανίτες τους οποίους πολέμησε και νίκησε, επιτυγχάνοντας μια τεσσαρακονταετή ειρήνη. Δεν δέχθηκε όμως το βασιλικό στέμμα που του πρόσφεραν οι Εβραίοι και πέθανε σε βαθύ γήρας.

Μετά τον θάνατό του ο Ιουδαϊκός λαός επανήλθε και πάλι στη λατρεία του Βάαλ η δε οικογένεια του Γεδεών που απαρτιζόταν από 70 γιους εξολοθρεύτηκε από τον Αβιμέλεχ, γιο που απέκτησε με μία δευτέρας σειράς σύζυγο και παλλακή του που καταγόταν απο την Συχέμ.
Λικίνιος

Ο Λικίνιος ("Valerius Licinianus Licinius, Iovius Licinius", 263 - 325) ήταν Ρωμαίος αυτοκράτορας από το 308 έως το 324. Κατά το μεγαλύτερο μέρος της βασιλείας του, ήταν συνάδελφος και αντίπαλος του Κωνσταντίνου Α', με τον οποίο συνέταξαν το Διάταγμα των Μεδιολάνων που χορήγησε επίσημη ανοχή στους χριστιανούς της Ρωμαϊκής αυτοκρατορίας. 

Ο Λικίνιος καταγόταν από την Ιλλυρία. Το 307 ανακηρύχθηκε Αύγουστος στην Ανατολή. Μετά το 313 απέμεινε μοναδικός κυρίαρχος της Ανατολής. Το 314 συγκρούσθηκε με τον Μέγα Κωνσταντίνο στην Κάτω Παννονία και υποχρεώθηκε να αποσυρθεί στο Σίρμιο. Στη συνέχεια εξαπέλυσε διωγμό κατά των χριστιανών, παραβιάζοντας το περί ανεξιθρησκίας Διάταγμα του Μεδιολάνου. Παρόλα αυτά ο ίδιος ο Λικίνιος είχε μια εύνοια προς την αίρεση των Αρειανών, αφού ο ίδιος ο Ευσέβιος Νικομηδείας είχε τιμηθεί από αυτόν με τον τίτλο του θησαυροφύλακα. Το αναφέρει ο ίδιος ο Κωνσταντίνος σε επιστολή του και οι εκκλησιαστικοί ιστορικοί Σωκράτης Σχολαστικός και Σωζομενός. Ηττήθηκε στην Αδριανούπολη και τη Χρυσούπολη το 324 και τέθηκε σε περιορισμό στη Θεσσαλονίκη μετά από ναυτικό αποκλεισμό του μεγαλύτερου γιου τού Κωνσταντίνου Κρίσπου. Όταν προσπάθησε να υποκινήσει την εκεί φρουρά σε εξέγερση, θανατώθηκε με εντολή του Μ. Κωνσταντίνου, μαζί με τον συνεργάτη του Σέξτο Μαρτινιανό.
Αιθαλίδης

Στην αρχαία ελληνική μυθολογία ο Αιθαλίδης ήταν γιος του θεού Ερμή και της Ευπολεμείας, κόρης του Μυρμιδόνα. Ο Αιθαλίδης έλαβε μέρος στην Αργοναυτική Εκστρατεία ως κήρυκας και τοξότης, μαζί με δύο άλλους γιους του Ερμή, τον Εύρυτο και τον Εχίονα.

Ο Αιθαλίδης είχε τεράστια μνήμη, χάρισμα που έλαβε από τον πατέρα του, και δεν ξεχνούσε ποτέ τίποτα, ακόμα και όταν... πέθανε και κατέβηκε στον Άδη. Ο Ερμής τον αγαπούσε ιδιαίτερα, τόσο πολύ ώστε κατάφερε να πείσει τον Δία να ορίσει ότι ο Αιθαλίδης θα έμενε μία μέρα στον κάτω κόσμο και μία μέρα στον επάνω κόσμο.

Ο φιλόσοφος Πυθαγόρας πίστευε ότι είχε ξαναζήσει στη γη ως Αιθαλίδης, δηλαδή ότι ο ίδιος ήταν μετενσάρκωση της ψυχής του.
Ευφραίος

Ο Ευφραίος ήταν αρχαίος Έλληνας φιλόσοφος του 4ου αιώνα π.Χ. από τον Ωρεό της Εύβοιας και για κάποιο χρόνο μέλος της Ακαδημίας, μέχρι που συστήθηκε από τον Πλάτωνα ως σύμβουλος στον ηγεμόνα της Μακεδονίας, τον Περδίκκα Γ'. Σ' αυτόν είχε αρκετή επιρροή, ωστόσο όταν ανέλαβε το θρόνο ο Φίλιππος Β' επέστρεψε στη πατρίδα του και ανέλαβε την αρχηγία της εναντίον του Φιλίππου πολιτικής μερίδας. Μετά τις μακεδονικές επιτυχίες αυτοκτόνησε για να μη υποστεί την εκδίκηση του Φιλίππου.

Κατά τον Αθήναιο όμως: "Ο Ευφραίος ζούσε στην αυλή του βασιλιά [της Μακεδονίας] Περδίκκα, και δεν βασίλευε λιγότερο από αυτόν, ενώ ήταν φαύλος και συκοφάντης. Συγκρότησε την αυλή ["Εταιρίαν"] του βασιλιά με τόσο ψυχρό τρόπο, που αν δεν ήξερες Γεωμετρία και φιλοσοφία δεν καθόσουν στο συμπόσιο . Γι αυτό και ο Παρμενίωνας τον έπιασε και τον σκότωσε στον Ωρεό, όταν έγινε βασιλιάς ο Φίλιππος, όπως λέει ο Καρύστιος στα "Ιστορικά υπομνήματα" του" (Δειπνοσοφιστών ΙΑ, e 119) 


Κατηγορία:Αρχαίοι Έλληνες φιλόσοφοι
Κατηγορία:Αρχαίοι Ευβοείς
Κατηγορία:Αυτόχειρες
Κώστας Τσάκωνας

Ο Κώστας Τσάκωνας (Αθήνα, 12 Οκτωβρίου 1943 - 4 Νοεμβρίου 2015) ήταν ηθοποιός του θεάτρου, του κινηματογράφου και της τηλεόρασης, περισσότερο γνωστός από τις κωμικές ταινίες «"Μάθε παιδί μου γράμματα"», «"Κλασική περίπτωση βλάβης"» και «"Η μεγάλη απόφραξη"».
Χρήστος Εμβολιάδης

Ο Χρήστος Εμβολιάδης (γενν. Θεσσαλονίκη, 12 Ιουνίου 1954 ) είναι παλαίμαχος Έλληνας ποδοσφαιριστής και νυν προπονητής. Φόρεσε τα χρώματα του Πανιωνίου για 15 χρόνια.
Έσλινγκεν

<br>

Το Έσλινγκεν αμ Νέκαρ (γερμ.: "Esslingen am Neckar") είναι πόλη στη νοτιοδυτική Γερμανία. Ανήκει στο ομόσπονδο κρατίδιο της Βάδης-Βυρτεμβέργης και είναι η δέκατη μεγαλύτερη πόλη του. Bρίσκεται 14 χλμ. νοτιοανατολικά της Στουτγκάρδης. Είναι χτισμένη στις όχθες του ποταμού Νέκαρ ("Neckar"). Ο ποταμός διασχίζει την πόλη από νοτιοανατολικά προς βορειοδυτικά. Το Έσλινγκεν είναι γνωστό στην ευρύτερη περιοχή για το μεσαιωνικό χριστουγεννιάτικο παζάρι του (γερμ.: "Weihnachtsmarkt").
Αδμήτη

Στην ελληνική μυθολογία η Αδμήτη ήταν κόρη του βασιλέα των Μυκηνών Ευρυσθέα και της Αντιμάχης. Επομένως ήταν εγγονή, από τη μητέρα της, του Ωκεανού και της Τηθύος (κατά μία εκδοχή υπήρχε και μία από τις Ωκεανίδες που ονομαζόταν Αδμήτη). Αδελφός της Αδμήτης ήταν ο Περιμήδης.

Η Αδμήτη υπήρξε η αιτία για ένα από τους 12 άθλους του Ηρακλή, όταν φανέρωσε στον πατέρα της τη σφοδρή της επιθυμία να έχει δική της τη ζώνη της βασίλισσας των Αμαζόνων, της Ιππολύτης, που της την είχε δώσει ο ίδιος ο θεός Άρης. Ο Ευρυσθέας τότε διέταξε τον Ηρακλή να τη φέρει.

Σύμφωνα με άλλο μύθο, η Αδμήτη ήταν ιέρεια στο ναό της θεάς Ήρας στο Άργος. Κάποτε έφυγε από το Άργος παίρνοντας μαζί της και το άγαλμα της θεάς, και πήγε στη νήσο Σάμο, όπου και παρέμεινε μέχρι τον θάνατό της. Την επέτειο της αφίξεως της Αδμήτης στο νησί εόρταζαν οι αρχαίοι του κάτοικοι με επισημότητα και μεγαλοπρέπεια, γιατί πίστευαν ότι αυτό έγινε μετά από εντολή της θεάς Ήρας, η οποία έτσι φανέρωσε την εύνοια και ιδιαίτερη αγάπη της προς τη νήσο. Από τότε η Σάμος έγινε κέντρο της λατρείας της Ήρας.
Εθνικά Πάρκα Λίμνης Τουρκάνα

Τα Εθνικά Πάρκα Λίμνης Τουρκάνα (αγγλικά: "Lake Turkana National Parks") είναι μια ομάδα από τρία πάρκα τα οποία βρίσκονται στην Κένυα. Χαρακτηρίστηκαν Μνημεία Παγκόσμιας Κληρονομιάς της UNESCO το 1997 και επεκτάθηκαν το 2001. Οι λόγοι της σημαντικότητας των πάρκων, που οδήγησαν στην ένταξή τους στον κατάλογο της UNESCO, είναι το γεγονός ότι αποτελούν σημείο στάσης των αποδημιτικών 
πτηνών, καθώς και τόπο όπου υπάρχουν Κροκόδειλοι του Νείλου, Ιπποπόταμοι και φίδια. Επίσης στην περιοχή Koobi Fora της Λίμνης Τουρκάνα υπάρχουν απολίθωματα που είναι μοναδικά στον κόσμο.

Τα Εθνικά Πάρκα της Λίμνης Τουρκάνα αποτελούνται από το Εθνικό Πάρκο Σιμπιλόι και τα δύο νησιά της Λίμνης Τουρκάνα.
Γεωδαιτικό Τόξο Στρούβε

Το Γεωδαιτικό Τόξο Στρούβε (Struve Geodetic Arc) είναι μία αλυσίδα ερευνητικών τριγωνομετρήσεων, οι οποίες εκτείνονται από το Χάμμερφεστ ("Hammerfest") της Νορβηγίας μέχρι τη Μαύρη Θάλασσα, μέσα από δέκα χώρες και με μήκος πάνω από 2820 χιλιόμετρα. Η αλυσίδα δημιουργήθηκε και χρησιμοποιήθηκε από τον Γερμανικής καταγωγής Ρώσο επιστήμονα Φρίντριχ Γκέοργκ Βίλχελμ φον Στρούβε, από το 1816 έως το 1855, με σκοπό να υπολογίσει το ακριβές μέγεθος και σχήμα της Γης. Εκείνη την εποχή η αλυσίδα περνούσε από μόνο δύο χώρες: την Ενωμένη Σουηδία και Νορβηγία και την Ρωσική Αυτοκρατορία. Το 2005 η αλυσίδα εντάχθηκε στον κατάλογο με τα Μνημεία Παγκόσμιας Κληρονομιάς της UNESCO.
Giallo

Το Giallo (ελληνική απόδοση: τζάλο, λανθασμένα και τζιάλο) είναι ένα είδος λογοτεχνίας και ταινιών που εμφανίστηκε τον 20ό αιώνα στην Ιταλία. Ειδικότερα, εκτός Ιταλίας, το "τζαλο" αναφέρεται συγκεκριμένα σε σε ένα ιδιαίτερο ιταλικό είδος θρίλερ-τρόμου το οποίο εμπεριέχει στοιχεία μυστηρίου ή κατασκοπικά και συχνά περιλαμβάνει στοιχεία σλάσερ, εγκλήματος, ψυχολογικού θρίλερ, ψυχολογικού τρόμου, sexploitation, και λιγότερο συχνά υπερφυσικού τρόμου. Στην Ιταλία, ο όρος υποδηλώνει ταινίες θρίλερ, συχνά της εγκληματικής μυθοπλασίας, μυστηρίου και υποείδη τρόμου, ανεξάρτητα από τη χώρα προέλευσης. 

Στις αγγλόφωνες χώρες, ο όρος "τζάλο" συχνά αναφέρεται στην ιταλική εκδοχή ταινιών του είδους, ένα συγκεκριμένο στυλ αστυνομικής-θρίλερ-τρόμου ταινίας, το οποίο συνήθως αναμειγνύει την ατμόσφαιρα και την αγωνία του θρίλερ με στοιχεία τρόμου (ένα είδος σλάσερ) και ερωτισμού (παρόμοιο με το γαλλικό είδος "φανταστίκ"), και συχνά περιλαμβάνει έναν μυστηριώδη δολοφόνο που η ταυτότητά του δεν αποκαλύπτεται μέχρι το τελευταίο μέρος της ταινίας. Το συγκεκριμένο είδος αναπτύχθηκε στα μέσα της δεκαετίας του '60, και έγινε ιδιαίτερα δημοφιλές κατά τη διάρκεια της δεκαετίας του '70, και έπειτα έλαβε τον κατήφορο τις επόμενες δεκαετίες. (Μερικές παρεμφερείς ταινίες εξακολουθούν να κυκλοφορούν). Έχει θεωρηθεί πρόγονος και εξέχουσα επιρροή στο μετέπειτα αμερικανικό είδος σλάσερ. 

Η προέλευση του όρου πηγάζει από τα πρώτα εξώφυλλα των βιβλίων με τέτοιου είδους ιστορίες, που ήταν πάντα σε κίτρινο χρώμα (στα Ιταλικά "giallo" σημαίνει "κίτρινο").
Τζούλιους Τσεν

Ο Τζούλιους Τσεν (陳仲民 Chén Zhòngmín - Julius Chan) είναι πολιτικός από την Παπούα Νέα Γουινέα και πρώην πρωθυπουργός της το 1980–1982 και 1994–1997. Είναι παντρεμένος με 4 παιδιά.
Μάικλ Σομάρε

Ο Σερ Μάικλ Σομάρε ("Sir Michael Thomas Somare", 1936-2021) ήταν πολιτικός από την Παπούα Νέα Γουινέα, πρωθυπουργός από το 2006 ως τις 13 Δεκεμβρίου 2010 και ξανά από τον Ιανουάριο του 2011 ως τις 4 Απριλίου 2011. Ήταν ο ηγέτης του Εθνικού Κόμματος. Η πολιτική του καριέρα διήρκεσε σχεδόν 50 χρόνια, από το 1968 ως το 2017.
Βίλεμ Σχάουτεν

thumb|right|300px|Το ταξίδι του Σχάουτεν

Ο Βίλεμ Σχάουτεν ("Willem Cornelisz Schouten", 1577 - 1625) ήταν Ολλανδός θαλασσοπόρος και εξερευνητής, που ανακάλυψε την Παπούα Νέα Γουινέα.

Το 1615 οι Σχάουτεν και Τζέικομπ Μέιρ έπλευσαν από το Τέξελ της Ολλανδίας αναλαμβάνοντας μια αποστολή εκ μέρους της Ολλανδικής εταιρείας Ανατολικών Ινδιών, με σκοπό την εύρεση μιας νέας διαδρομής στον Ειρηνικό από την Ολλανδία μέχρι τα νησιά Μολούκες. Το 1616 έφτασε σε ένα ακρωτήριο, στην σημερινή Παπούα Νέα Γουινέα, το οποίο ονόμασε Ακρωτήριο Χορν σε ανάμνηση της γενέτειράς του, της ολλανδικής πόλης Χόορν (Hoorn). Ακολούθησε τις βόρειες ακτές της Νέας Ιρλανδίας και της Νέας Γουινέας και επισκέφτηκε τα παρακείμενα νησιά, που έγιναν γνωστά ως "νησιά Σχάουτεν". Αν και ανακάλυψε μια άγνωστη διαδρομή, η Εταιρεία Ανατολικών Ινδιών τον κατηγόρησε για παραβίαση του μονοπωλίου της. Ο Σχάουτεν συνελήφθη (απελευθερώθηκε όμως αργότερα) και το σκάφος του δημεύτηκε στην Ιάβα. Ο Σχάουτεν περιέγραψε τα ταξίδια του στο ημερολόγιό του, που δημοσιεύθηκε στα ολλανδικά στο Άμστερνταμ το 1618 και σύντομα μεταφράστηκε σε διάφορες άλλες γλώσσες.
Αζιμουθιακός κβαντικός αριθμός

Ο Αζιμουθιακός κβαντικός αριθμός (ή κβαντικός αριθμός της τροχιακής στροφορμής) συμβολίζεται με l και είναι ένας κβαντικός αριθμός για μια ατομική τροχιά, ο οποίος προσδιορίζει την τροχιακή στροφορμή. Ο αζιμουθιακός κβαντικός αριθμός είναι ο δεύτερος από ένα σύνολο κβαντικών αριθμών που περιγράφουν την κβαντική κατάσταση ενός ηλεκτρονίου.
Η Γέφυρα για την Τεραμπίθια

To Bridge to Terabithia (ελλ. τίτλος Η Γέφυρα για την Τεραμπίθια) είναι μια ταινία Αμερικανικής παραγωγής του 2007 σε σκηνοθεσία Γκάμπορ Τσουπό. Η ταινία είναι μια παραγωγή της Walt Disney Pictures σε συνεργασία με τη Walden Media και αποτελεί μεταφορά του ομώνυμου βιβλίου της Κάθριν Πάτερσον. Η ταινία έκανε πρεμιέρα στην Αμερική στις 16 Φεβρουαρίου του 2007 και κατέλαβε την πρώτη θέση στα ταμεία το πρώτο Σαββατοκύριακο της προβολής της.